Qirkerdişê 19ê Kanûne, Mereş û Roboskî şaristanê Zurihî yê Swîsre de bi çalakîyêke ameyî şermezarkerdene. Çalakîye hetê HBDHyî ra ameye serûberkerdene û seba qûrbanan deqayêk rêz ame girewtene.
Çalakîye de nameyê HBDHyî ser o qiseykerdişî ameyî kerdene û qala qirkerdişanê Mereş, Roboskî û Zîndanan ameye kerdene. Çarçewa ''Çareserîye şoriş de ya'' veng dîya ke wa têkoşîno yewbîyaye bêro berzkerdene.
Çalakîye bi sloganan qedîyaye.
